PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de Lege privind aprobarea Ordonanţei de urgenţă a Guvernului nr. 97/2006 pentru modificarea Ordonanţei Guvernului 
nr. 39/2005 privind cinematografia, precum şi pentru modificarea şi completarea Legii nr. 328/2006 pentru aprobarea Ordonanţei Guvernului 
nr. 39/2005 privind cinematografia

Proiectul de Lege privind aprobarea Ordonanţei de urgenţă a Guvernului nr. 97/2006 pentru modificarea Ordonanţei Guvernului nr. 39/2005 privind cinematografia, precum şi pentru modificarea şi completarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia a fost transmis Comisiei cu adresa nr. PL.-x 118 din 7 martie 2007.

Comisia pentru cultură, arte, mijloace de informare în masă a  fost sesizată în fond, în procedură de urgenţă, cu acest proiect de lege, spre avizare fiind transmis Comisiei pentru buget, finanţe şi bănci, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi,. care au avizat favorabil proiectul de lege. În redactarea raportului, Comisia a ţinut cont de avizul favorabil al Consiliului Legislativ nr. 1653 din 4.12.2006. 

Prin obiectul de reglementare şi conţinutul său, proiectul de lege  face parte din categoria legilor ordinare. 

Proiectul de lege a fost adoptat de Senat, în şedinţa din 5 martie 2007, în calitate de primă Cameră sesizată.

Proiectul de lege a fost dezbătut în şedinţele Comisiei din zilele de 27, 28 martie, 4 şi 11 aprilie 2007. 

În conformitate cu prevederile art. 54  din Regulamentul Camerei Deputaţilor, republicat, la dezbateri au participat, din partea Ministerului Culturii şi Cultelor, domnul Demeter Andras, director general şi doamna Cornelia Paloş, consilier.
Proiectul de lege are ca obiect de reglementare modificarea Ordonanţei Guvernului nr. 39/2005  privind cinematografia, aprobată cu modificări şi completări prin Legea nr. 328/2006, în scopul iniţierii de către Ministerul Culturii şi Cultelor, împreună cu Regia Autonomă de Distribuţie şi Exploatare a Filmelor „România - Film”, a unui program de reabilitare a vieţii culturale a colectivităţilor locale şi asigurarea unor surse pentru constituirea Fondului cinematografic, din veniturile obţinute prin vânzarea sălilor şi grădinilor de spectacol cinematografic.  
La lucrările Comisiei au fost prezenţi 15 deputaţi, din totalul de 19 membri ai Comisiei. 

Raportul Comisiei a fost adoptat cu unanimitatea voturilor celor prezenţi în sală în momentul votului. Potrivit prevederilor art. 75 din Constituţia României, republicată, şi art. 92 din Regulamentul Camerei Deputaţilor, republicat, Camera Deputaţilor este Cameră decizională. 

În urma dezbaterii, Comisia pentru cultură, arte, mijloace de informare în masă propune adoptarea proiectului de Lege privind aprobarea Ordonanţei de urgenţă a Guvernului nr. 97/2006 pentru modificarea Ordonanţei Guvernului nr. 39/2005 privind cinematografia, precum şi pentru modificarea şi completarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia, cu amendamente.
     PREŞEDINTE,


    SECRETAR,

                       Cătălin MICULA

   MÁRTON Árpád Francisc
                                   Şef birou,                                                      Consilier,

                                Cristina DAN                                                Dan KALBER
I. Amendamente admise

În urma dezbaterii, Comisia propune adoptarea proiectului de Lege privind aprobarea Ordonanţei de urgenţă a Guvernului nr. 97/2006 pentru modificarea Ordonanţei Guvernului nr. 39/2005 privind cinematografia, precum şi pentru modificarea şi completarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia, cu următoarele amendamente:

	Nr. crt.
	Text iniţial OUG 97/2006
Text Legea nr. 328/2006

Text OG 39/2005
	               Text Senat 
	           Text propus de Comisie

         (autorul amendamentului)
	Motivarea

amendamentelor  propuse

	 0
	1
	2
	3
	4

	1.
	
	Titlul legii:

 LEGE privind aprobarea Ordonanţei de urgenţă a Guvernului nr. 97/2006 pentru modificarea Ordonanţei Guvernului nr. 39/2005 privind cinematografia, precum şi pentru modificarea şi completarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia 
	Nemodificat
	

	2.
	
	ARTICOL UNIC. - Se aprobă Ordonanţa de urgenţă a Guvernului nr. 97 din 6 decembrie 2006 pentru modificarea Ordonanţei Guvernului nr. 39/2005 privind cinematografia, precum şi pentru modificarea şi completarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia, publicată în Monitorul Oficial al României, Partea I, nr.978 din 7 decembrie 2006, cu următoarele modificări şi completări:
	Nemodificat
	

	3.
	Titlul Ordonanţei: ORDONANŢA  DE URGENŢĂ a Guvernului pentru modificarea Ordonanţei Guvernului nr. 39/2005 privind cinematografia, precum şi pentru modificarea şi completarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia
	Nemodificat
	Nemodificat
	

	4.
	Art. I. - Ordonanţa Guvernului nr. 39/2005 privind cinematografia, publicată în Monitorul Oficial al României, Partea I, nr. 704 din 4 august 2005, aprobată cu modificări şi completări prin Legea nr. 328/2006, se modifică după cum urmează:
	Nemodificat
	Nemodificat
	

	5.
	1. Alineatul (4) al articolului 10 va avea următorul cuprins: 

"(4) În vederea susţinerii şi dezvoltării culturii cinematografice şi a promovării filmului românesc şi a celui realizat în coproducţie, cu participare românească, Arhiva Naţională de Filme poate înfiinţa şi alte filiale ale Cinematecii Române." 

(OUG 97/2006)

Art.10.- (1) În cadrul Arhivei Naţionale de Filme funcţionează Cinemateca Română şi Laboratorul de Restaurare a Peliculei. 

(2) Cinemateca Română funcţionează şi îşi desfăşoară programele de cultură cinematografică în sălile de cinema: "UNION" şi "EFORIE" din municipiul Bucureşti. 

(3) Arhiva Naţională de Filme are în administrare sălile de cinema: "UNION", "EFORIE" şi "STUDIO" din municipiul Bucureşti. 

 (OG 39/2005)
	Nemodificat
	1.  La articolul I punctul 1 va avea următorul cuprins:

„1. Articolul 10 va avea următorul cuprins:

<< Art. 10. – (1) În cadrul Arhivei Naţionale de Filme funcţionează Cinemateca Română şi Laboratorul de Restaurare a Peliculei.

(2) În vederea formării şi dezvoltării culturii cinematografice precum şi a promovării filmului românesc şi a celui realizat în coproducţie, cu participare românească, Cinemateca Română îşi desfăşoară programele de cultură cinematografică în sălile de cinema „UNION” şi „EFORIE” din municipiul Bucureşti, precum şi în alte săli şi grădini de cinematograf din Bucureşti sau din ţară.

(3) Arhiva Naţională de Filme are în administrare sălile de cinema: „UNION”, „EFORIE” şi „STUDIO” din municipiul Bucureşti.>>”

(Amendament propus de Comisie)
	Textul alin.(4) a fost reformulat în cadrul modificării alin. (2) al art. 10  din O.G.39/2005. 

   

	6.
	2. La articolul 13 alineatul (1), litera g) va avea următorul cuprins: 

"g) 20% din veniturile obţinute din vânzarea sălilor şi grădinilor de spectacol cinematografic;".

(OUG 97/2006)
	1. La articolul I punctul 2, litera g) a alineatului (1) al articolului 13 va avea următorul cuprins:

"g) 50% din veniturile obţinute din vânzarea sălilor şi grădinilor de spectacol cinematografic, precum şi a terenurilor aferente;".
	2. Nemodificat
	

	7
	Art. 16. 

..................................................................

(3) Persoanele juridice autorizate, prevăzute la art. 13 alin. (1) lit. b), pot opta pentru finanţarea directă a producţiilor de filme de televiziune – documentare şi/sau ficţiune – cu până la 1% din contribuţie, la solicitarea posturilor de televiziune şi după notificarea Centrului Naţional al Cinematografiei, iar pentru finanţarea directă a producţiilor de filme cinematografice realizate în condiţiile prezentei ordonanţe, cu până la 1,5% din contribuţia datorată, la solicitarea producătorilor şi după notificarea adresată Centrului Naţional al Cinematografiei. 

...................................................................

(Legea nr. 328/2006 pentru aprobarea Ordonanţei Guvernului nr. 39/2005 privind cinematografia)
	__________________________
	3. Alineatul (3) al articolului 16 va avea următorul cuprins:

“(3) Persoanele juridice autorizate, prevăzute la art. 13 alin. (1) lit. b), pot opta pentru finanţarea directă a producţiilor de filme de televiziune – documentare şi/sau ficţiune – cu până la 1% din contravaloarea minutelor de publicitate,, la solicitarea posturilor de televiziune şi după notificarea Centrului Naţional al Cinematografiei, iar pentru finanţarea directă a producţiilor de filme cinematografice realizate în condiţiile prezentei ordonanţe, cu până la 1,5% din contravaloarea minutelor de publicitate, la solicitarea producătorilor şi după notificarea adresată Centrului Naţional al Cinematografiei.”

(Amendament propus de domnul deputat Adrian Mihai Mălaimare)
	Pentru o formulare mai explicită.

	8.
	3. Alineatul (1) al articolului 27 va avea următorul cuprins: 

" Art. 27. - (1) Sprijinul financiar automat pentru succes la public se acordă producătorilor şi regizorilor unui film românesc sau realizat în coproducţie cu participare românească, potrivit unei metodologii elaborate în conformitate cu prevederile regulamentului şi aprobate prin decizie a directorului general al Centrului Naţional al Cinematografiei." 

(OUG 97/2006)
(2) Pragul de referinţă pentru filmele româneşti se stabileşte de către Centrul Naţional al Cinematografiei la începutul fiecărui an, pe baza datelor statistice înregistrate în sălile de cinematograf din România, în anul precedent, reprezentând media numărului de spectatori înregistraţi la această categorie de filme.

(3) Modalitatea de calcul al sprijinului este prevăzută în regulament.

(4) Sprijinul financiar automat pentru succes de public se acordă numai la cererea producătorului, exclusiv pentru producţia unui nou film, în condiţiile prezentei ordonanţe.

(5) Această sumă se acordă separat, în proporţie egală producătorului şi regizorului filmului, pentru realizarea unui nou proiect cinematografic, dacă acesta a fost declarat câştigător al concursului de selecţie organizat în condiţiile prezentei ordonanţe.

 (Text OG 39/2005)  

(6) Sprijinul financiar automat pentru succes de public se acordă producătorilor pentru filmele realizate în condiţiile prezentei ordonanţe.
  (Text Legea nr.  328/2006 pentru aprobarea Ordonanţei Guvernului nr. 39/2005 privind cinematografia) 

(7) Sprijinul financiar automat pentru succes de public se acordă regizorilor în situaţia filmelor în coproducţie cu participare românească doar în cazul în care au încheiate contracte ferme.

(8) Sprijinul financiar automat pentru succes de public este un sprijin financiar nerambursabil.

(Text OG 39/2005)
	Nemodificat
	4. La articolul I, punctul 3 va avea următorul cuprins:
“3. Articolul 27 va avea următorul cuprins: 
<< Art. 27. - (1) În vederea acordării sprijinului financiar automat pentru succes de public, Centrul Naţional al Cinematografiei stabileşte, la începutul fiecărui an, pentru anul precedent, două praguri de referinţă,  după cum urmează:

a) pragul de referinţă al premierelor filmelor româneşti, sau realizate în coproducţie cu participare românească,  reprezentând media numărului de spectatori plătitori aferent premierelor cinematografice;

b) pragul de referinţă al titlurilor filmelor româneşti, sau realizate în coproducţie cu participare românească, cu excepţia celor prevăzute la lit. a),  reprezentând media numărului de spectatori plătitori aferent titlurilor rulate, în cinematografe.

(2) Pentru perioada anterioară anului 2006 pragurile de referinţă vor fi stabilite de către Centrul Naţional al Cinematografiei până la organizarea primei sesiuni de concurs pentru proiecte cinematografice din anul 2007.

(3) Sprijinul financiar automat pentru succes de public se acordă producătorilor şi regizorilor unui film românesc, sau realizat în coproducţie cu participare românească, care a realizat în sălile de cinematograf, ori în alte săli destinate vizionării cu public, un număr de spectatori plătitori mai mare decât pragul de referinţă corespunzător.

(4) Modalitatea de calcul a pragurilor de referinţă, respectiv a  sprijinului financiar automat sunt prevăzute în regulament.

(5) Sprijinul financiar automat pentru succes de public se acordă numai la cererea producătorului, exclusiv pentru producţia unui nou film, în condiţiile prezentei ordonanţe.

(6) Sprijinul financiar automat pentru succes de public se acordă separat, în proporţie egală producătorului şi regizorului filmului, pentru realizarea unui nou proiect cinematografic, dacă acesta a fost declarat câştigător al concursului de selecţie organizat în condiţiile prezentei ordonanţe.
(7) Sprijinul financiar automat pentru succes de public se acordă regizorilor în situaţia filmelor în coproducţie cu participare românească doar în cazul în care au încheiate contracte ferme.

(8) Sprijinul financiar automat pentru succes de public este un sprijin financiar nerambursabil. >>” 

(Amendament propus de Comisie)
	Ca urmare a reformulării articolului 27.

Pentru o mai clară şi mai detaliată stabilire a procedurii.

	9.
	4. Alineatele (2), (3) şi (6) ale articolului 27 se abrogă.

(OUG 97/2006)
	Nemodificat
	5.   La articolul I, punctul 4  se abrogă.

(Amendament propus de domnul deputat Márton Árpád Francisc)
	Amendament de tehnică legislativă.

	10.
	5. Alineatul (1) al articolului 28 va avea următorul cuprins: 

" Art. 28. - (1) Sprijinul financiar automat pentru calitatea artistică a filmului se acordă producătorilor şi regizorilor unui film care a fost selecţionat ori premiat la premiile OSCAR sau ale Academiei Europene de Film (EFA), precum şi la festivaluri internaţionale acreditate de Federaţia Internaţională a Asociaţiilor Producătorilor de Film (F.I.A.P.F.), de categoria “A”."
(OUG 97/2006)
	Nemodificat
	6. La articolul I punctul 5, alineatul (1) al articolului 28 va avea următorul cuprins:
" Art.28. - (1) Sprijinul financiar automat pentru calitatea artistică a filmului se acordă producătorilor şi regizorilor unui film care a fost selecţionat ori premiat la premiile OSCAR, ale Academiei Europene de Film (EFA), precum şi la festivaluri internaţionale de categoria “A”, acreditate de Federaţia Internaţională a Asociaţiilor Producătorilor de Film (F.I.A.P.F.)."

(Amendament propus de Comisie)
	Pentru o mai clară exprimare

	11.
	6. Alineatul (3) al articolului 67 se abrogă. 
(OUG 97/2006)
	Nemodificat
	Nemodificat
	

	12.
	 „Art. 78. – (1) Societatea Română de Radiodifuziune şi Societatea Română de Televiziune sunt obligate, în cadrul grilelor de programe, să rezerve spaţiul publicitar gratuit în orele de maximă audienţă, necesar promovării filmelor cinematografice româneşti sau realizate cu participare românească, în sensul  definiţiilor prevăzute în anexa nr. 2.

(2) În termen de 30 de zile de la intrarea în vigoare a prezentei ordonanţe, Centrul Naţional al Cinematografiei, Societatea Română de Radiodifuziune şi Societatea Română de Televiziune, vor stabili, în baza unui protocol, modalităţile şi spaţiul acordat în grila de programe pentru promovarea filmelor cinematografice româneşti sau realizate cu participare românească, în sensul  definiţiilor prevăzute în anexa nr. 2.”

(Legea nr. 328/2006 pentru aprobarea Ordonanţei Guvernului nr. 39/2005 privind cinematografia)
	__________________________
	7. La articolul 78, după alineatul (2) se introduce un nou alineat, alin. (3), cu următorul cuprins:
“(3) Publicitatea difuzată în condiţiile alin. (1) nu constituie publicitate comercială.”

( Amendament propus de domnul deputat Mihai Adrian Mălaimare)
	Pentru introducerea  unei prevederi necesare.

	13.
	Art. II. - Legea nr. 328/2006 pentru aprobarea Ordonanţei Guvernului nr. 39/2005 privind cinematografia, publicată în Monitorul Oficial al României, Partea I, nr. 649 din 27 iulie 2006, se modifică şi se completează după cum urmează:

(OUG 97/2006)
	Nemodificat
	Nemodificat
	

	14.
	1. Articolul II va avea următorul cuprins: 

"Art. II. - Până la 20 decembrie 2006, cinematografele prevăzute în anexa nr. 1 la Ordonanţa Guvernului nr. 39/2005 privind cinematografia, cu modificările aduse prin prezenta lege, pot fi trecute din domeniul privat al statului şi din administrarea Regiei Autonome de Distribuţie şi Exploatare a Filmelor „Româniafilm” în domeniul public al unităţilor administrativ-teritoriale şi în administrarea autorităţilor publice locale prin hotărâre a Guvernului, cu obligaţia păstrării obiectului prevăzut în hotărâre." 

(OUG 97/2006)
	2. La articolul II punctul 1, articolul II va avea următorul cuprins:

"Art. II. - Până la data de 20 iunie 2007 , cinematografele prevăzute în anexa nr. 1 la Ordonanţa Guvernului nr. 39/2005 privind cinematografia, cu modificările şi completările ulterioare, precum şi cu modificările şi completările aduse prin prezenta lege, pot fi trecute din domeniul privat al statului şi din administrarea Regiei Autonome de Distribuţie şi Exploatare a Filmelor „Româniafilm” în domeniul public al unităţilor administrativ-teritoriale şi în administrarea autorităţilor publice locale prin hotărâre a Guvernului, cu obligaţia păstrării obiectului prevăzut în hotărâre. "
	8. La articolul II punctul 1, articolul II va avea următorul cuprins:

"Art. II - Până la data de 20 iunie 2007 , cinematografele, împreună cu terenurile aferente acestora,  prevăzute în anexa nr. 1 la Ordonanţa Guvernului nr. 39/2005 privind cinematografia, cu modificările şi completările ulterioare, precum şi cu modificările şi completările aduse prin prezenta lege, pot fi trecute din domeniul privat al statului şi din administrarea Regiei Autonome de Distribuţie şi Exploatare a Filmelor „România - Film” în domeniul public al unităţilor administrativ-teritoriale şi în administrarea autorităţilor publice locale prin hotărâre a Guvernului, cu obligaţia păstrării obiectului prevăzut în hotărâre. "

(Amendament propus de Comisie)
	Pentru introducerea unei prevederi necesare.

	15.
	2. După articolul II se introduce un nou articol, articolul III, cu următorul cuprins: 

"Art. III. - Până la 20 decembrie 2006, Ministerul Culturii şi Cultelor va elabora strategiile specifice prevăzute la art. 67 alin. (1) din Ordonanţa Guvernului nr. 39/2005, cu modificările şi completările aduse prin prezenta lege, care se aprobă prin hotărâre a Guvernului." 

(OUG 97/2006)

	3. La articolul II punctul 2, articolul III va avea următorul cuprins: 

"Art. III. - Până la data de 20 iunie 2007, Ministerul Culturii şi Cultelor va elabora strategiile specifice prevăzute la art. 67 alin. (1) din Ordonanţa Guvernului nr. 39/2005, cu modificările şi completările ulterioare, precum şi cu modificările şi completările aduse prin prezenta lege, care se aprobă prin hotărâre a Guvernului."
	9. Nemodificat
	

	16.
	Art. IV. - Ordonanţa Guvernului nr. 39/2005 privind cinematografia, publicată în Monitorul Oficial al României, Partea I, nr. 704 din 4 august 2005, aprobată cu modificări şi completări prin Legea nr. 328/2006, cu modificările şi completările aduse prin prezenta ordonanţă de urgenţă, va fi republicată după aprobarea acesteia prin lege. 

(OUG 97/2006)
	Nemodificat
	10. Articolul IV va avea următorul cuprins:

“Art. IV. - Ordonanţa Guvernului nr. 39/2005 privind cinematografia, publicată în Monitorul Oficial al României, Partea I, nr. 704 din 4 august 2005, aprobată cu modificări şi completări prin Legea nr. 328/2006, cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.”
(Amendament propus de Comisie)
	Amendament de tehnică legislativă.


Comisia a propus adoptarea proiectului de Lege cu unanimitatea voturilor celor prezenţi  în sală în momentul votului.


Preşedinte,                                                                                                                    Secretar,

          Cătălin MICULA                                                                                                  MÁRTON Árpád Francisc
Şef birou,                                                                                                                                                               Consilier,
Cristina DAN                                                                                                                                                         Dan KALBER

